Document ID: 31996R2400

31996R2400
L 327/11
SLUŽBENI LIST EUROPSKE UNIJE
17.12.1996.
UREDBA KOMISIJE (EZ) br. 2400/96
od 17. prosinca 1996.
o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla”, kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), a posebno njezin članak 6. stavke 3. i 4.,
budući da su u skladu s člankom 5. Uredbe (EEZ) br. 2081/92 države članice Komisiji dostavile zahtjeve za registraciju određenih naziva kao oznaka zemljopisnog podrijetla ili oznaka izvornosti;
budući da je utvrđeno da su zahtjevi, u skladu s člankom 6. stavkom 1. te Uredbe, u skladu s Uredbom, posebno da oni sadrže sve pojedinosti predviđene u članku 4. Uredbe;
budući da Komisiji nije dostavljen ni jedan prigovor u smislu članka 7. Uredbe nakon objave tih naziva u Službenom listu Europskih zajednica (2);
budući da se zbog toga ti nazivi mogu upisati u „Registar zaštićenih oznaka izvornosti i zaštićenih oznaka zemljopisnog podrijetla” kako bi bili zaštićeni u cijeloj Zajednici kao oznake zemljopisnog podrijetla ili oznake izvornosti,
DONIJELA JE OVU UREDBU:
Članak 1.
Nazivi iz ovog Priloga se upisuju u „Registar zaštićenih oznaka izvornosti i zaštićenih oznaka zemljopisnog podrijetla” kao zaštićene oznake zemljopisnog podrijetla (ZOZP) ili zaštićene oznake izvornosti (ZOI) kako je predviđeno u članku 6. stavku 3. Uredbe (EEZ) br. 2081/92.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. prosinca 1996.

Labels: 3
18
17
6